Diari Oficial de la Generalitat Valenciana


Sumari del DOGV 6640, del 28-10-2011 (2011/10265)

Notificació de la sentència dictada en el judici ordinari número 1302/2007.
---------------------------------------------------------------------------

### Dades del document

Número de DOGV
:   6640

Data del DOGV
:   28-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10392


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici ordinari número 1302/2007. [2011/10170]  
Procediment ordinari 001302/2007-C  
Demandant: Unión Financiera Asturiana, SA, EFC.  
Procuradora: M.ª Concepción Motilva Casado.  
Demandat: Enrique Luis Pérez González.  
Procurador: -  
Alexandre Ros Ros, secretari d'aquesta ciutat i partit, faig saber:  
  
Que en el judici a què es fa referència més amunt s'ha dictat la sentència de data 16 de setembre de 2010, que té l'encapçalament i la dispositiva que, literalment, són com segueix:  
«Sentència número 262/2010  
Castelló de la Plana, 16 de desembre de 2010  
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist aquestes actuacions de judici ordinari, promogudes per la procuradora María Concepción Motilva Casado, que actua en nom d'Unión Financiera Asturiana, SA, dirigida pel lletrat Alfredo Prieto Valiente, contra Enrique Luis Pérez González (en rebel·lia), i atesos els següents:  
Dispositiva  
Estime íntegrament la demanda interposada per la procuradora dels tribunals María Concepción Motilva Casado, que actua en nom d'Unión Financiera Asturiana, SA, contra Enrique Luis Pérez González: declare resolt anticipadament el contracte de préstec, i condemne el demandat a pagar a l'actora la quantitat de cinc mil cent noranta euros (5.190,00 €), més l'interés legalment aplicable des de la interpel·lació judicial. Tot això, amb la condemna expressa a costes al demandat.  
  
Notifiqueu aquesta resolució a les parts en els termes acordats, advertint-los que s'hi pot interposar un recurs d'apel·lació en contra, que es prepararà mitjançant un escrit dirigit a aquest Jutjat dins del termini de cinc dies hàbils des que es notifique i, amb els requisits de l'article 457 de la Llei d'Enjudiciament Civil. De conformitat amb el que estableix la disposició addicional 15a de la Llei Orgànica del Poder Judicial (introduïda per la Llei Orgànica 1/2009, de 3 de novembre), per a recórrer, la part recurrent haurà de constituir un dipòsit per un import de 50 euros, que es consignarà en el compte de consignacions d'aquest Jutjat, sense que es puga considerar preparat el recurs si el dipòsit no està constituït. Estan exempts de constituir el dipòsit: el Ministeri Fiscal, l'Estat, les comunitats autònomes, les entitats locals i els organismes autònoms dependents de tots ells.  
  
Aquesta és la meua sentència, de la qual es deixarà una testimoniança en les actuacions, que, jutjant definitivament en primera instància, pronuncie, mane i firme».  
Publicació. Aquesta sentència va ser donada llegida i publicada pel jutge que la firma, mentre celebrava audiència pública en el dia de la seua data, i assistit per mi, el secretari judicial. En done fe.  
Atés que es desconeix el domicili o la residència actuals de l'entitat demandada, Enrique Luis Pérez González, de conformitat amb el que disposa l'article 497 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de la sentència indicada.  
  
Castelló de la Plana, 11 d'octubre de 2011.- El secretari: Alexandre Ros Ros.